હવે આ પ્રશ્નનો ઉત્તર મને આવડે એમ નહોતો. મને થયું કે જે મિત્રે મંગાવ્યા છે તેમને મારે પૂછી લેવું જોઈએ. દુનિયા ખૂબ આગળ વધી ગઈ છે અને મોબાઈલ નામનું રમકડું મુઠ્ઠીમાં હોવાથી દુનિયા એક ખેતરના બે શેઢા જેવી થઈ ગઈ છે. સામે શેઢે હાકોટો કરો એટલી જ વાર ! મેં દુકાનના કાઉન્ટર ઉપર ઊભા રહીને જ મુંબઈવાળા મિત્રને ફોન કર્યો. મિત્ર પણ આ પ્રશ્નથી હેબતાઈ ગયા. એમણે મને કહ્યું – આ વાતની ખબર તો મારી પત્નીને જ હોય. હું એને પૂછીને તમને હમણાં જ ફોન કરું છું. તમે ત્યાં જ ઊભા રહેજો.’